CELEX: 62012FN0039
Language: el
Date: 2012-03-19 00:00:00
Title: Υπόθεση F-39/12: Προσφυγή-αγωγή της 19ης Μαρτίου 2012 — ΖΖ κατά Ελεγκτικού Συνεδρίου

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/38
            
         Προσφυγή-αγωγή της 19ης Μαρτίου 2012 — ΖΖ κατά Ελεγκτικού Συνεδρίου
   (Υπόθεση F-39/12)
   2012/C 138/89
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωποι: D. Abreu Caldas, S. Orlandi, A. Coolen, J.-N. Louis και É. Marchal, δικηγόροι)
   
      Καθού-εναγόμενο: Ελεγκτικό Συνέδριο
   
      Αντικείμενο και περιγραφή της διαφοράς
   
   Ακύρωση της αποφάσεως με την οποία το Ελεγκτικό Συνέδριο απέρριψε το αίτημα να αναγνωριστεί ο παράνομος χαρακτήρας ενέργειας που φέρεται να προκάλεσε περιουσιακή ζημία και ηθική βλάβη στον προσφεύγοντα-ενάγοντα.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 7 Δεκεμβρίου 2011 απόφαση περί απορρίψεως της ενστάσεως που άσκησε κατά της αποφάσεως με την οποία απορρίφθηκε το αίτημα του προσφεύγοντος-ενάγοντος να αναγνωριστεί ο παράνομος χαρακτήρας ενέργειας του Ελεγκτικού Συνεδρίου η οποία του προκάλεσε ζημία και με βάση την οποία στοιχειοθετείται η εξωσυμβατική ευθύνη της Ευρωπαϊκής Ένωσης·
            
         
               —
            
            
               να υποχρεώσει το Ελεγκτικό Συνέδριο να του καταβάλει ποσό 50 000 ευρώ ως χρηματική ικανοποίηση λόγω ηθικής βλάβης καθώς και, πρώτον, τη διαφορά μεταξύ, αφενός, των αποδοχών που θα δικαιούτο εάν η σταδιοδρομία του είχε τη συνήθη εξέλιξη και, αφετέρου, του σημερινού του βαθμού και, δεύτερον, τη διαφορά μεταξύ, αφενός, των αποδοχών που θα δικαιούτο εάν είχε συνεχίσει τη σταδιοδρομία του μέχρι την κατά κανόνα ισχύουσα ηλικία συνταξιοδοτήσεως και, αφετέρου, της σημερινής του συντάξεως ως αποκατάσταση της περιουσιακής ζημίας που υπέστη·
            
         
               —
            
            
               να καταδικάσει το Ελεγκτικό Συνέδριο στα δικαστικά έξοδα.